stanford-oval/wikipedia huggingface dataset:
Roman Will

| Roman Will |
| --- | --- |

Henkilötiedot
Syntynyt: 22. toukokuuta 1992 (ikä 32) Plzeň, Tšekkoslovakia
Kansalaisuus:   Tšekki
Jääkiekkoilija
Pelipaikka:  maalivahti
Hanska:  vasen
Pituus:  186 cm
Paino:  90 kg
Seura
Seura:  HC Dynamo Pardubice
Sarja:  Extraliga
Pelaajaura
Pääsarjaura:  2011–
Aik. seurat:  BK Mladá Boleslav (ČEL) Colorado Avalanche (NHL) Lake Erie Monsters (AHL) Fort Wayne Komets (ECHL) San Antonio Rampage (AHL) HC Bílí Tygři Liberec (ČEL) Rögle BK (SHL) Traktor Tšeljabinsk (KHL)
Roman Will (s. 22. toukokuuta 1992 Plzeň, Tšekkoslovakia) on tšekkiläinen jääkiekkomaalivahti, joka pelaa Extraligan HC Dynamo Pardubicessa. Hän on pelannut yhden NHL-ottelun Colorado Avalanchen joukkueessa.
ResearchGATE

| ResearchGate |
| --- | --- |

 ResearchGate 15.05.2009
Verkkosivusto:  www.researchgate.net
Tyyppi:  Internet-yhteisö tutkijoille
Rekisteröinti:  Maksuton
Omistaja:  ResearchGate
Luonut:  Dr. Ijad Madisch, Sören Hofmayer, Horst Fickenscher
Avattu:  Toukokuussa 2008
ResearchGate on maksuton yhteisöpalvelu tieteentekijöille ja tutkijoille. Henkilökohtaisen tutkijaprofiilin ohella sivusto tajoaa käyttäjälleen sovelluksia, mukaan lukien semanttisen tiedonhaun (kokonaisesta tiivistelmästä), tiedostojen jakamisen, julkaisutietokantojen jakamisen sekä mahdollisuuden luoda ryhmiä sekä osallistua keskustelufoorumeille. Käyttäjät voivat myös luoda oman blogin verkostonsa keskuudessa. Toukokuussa 2011 perustettu ResearchGate on kerännyt käyttäjikseen  yli 1 400 000  tutkijaa  192 maasta.
Muiden työkalujen ohella ResearchGate on kehittänyt semanttisen hakukoneen joka käynnistää tiedonhaun sisäisten resurssien lisäksi useissa merkittävissä sivuston ulkoisissa tietokannoissa (mm. PubMed, CiteSeer, arXiv sekä NASAn kirjasto). Hakukone analysoi tiivistelmän kokonaisuudessaan yksittäisten hakusanojen sijaan ja mahdollistaa näin tarkempien hakutulosten saannin.[lähde? ]  
Samankaltainen semanttinen analyysi on käyttäjien verkostoitumisen tukena. Toiminto tekee käyttäjille ehdotuksia heitä mahdollisesti kiinnostavista ryhmistä ja kirjallisuudesta sekä samoista aiheista kiinnostuneista muista käyttäjistä. ResearchGatessa ovat käyttäjät luoneet yli 1 400 ryhmää. Ryhmä voidaan luoda joko kaikille käyttäjille avoimeksi tai yksityiseksi, luottamuksellisen informaation vaihtoa varten.  Jokaisella ryhmällä on käytössään laaja skaala tutkijoiden yhteistyön mahdollistavia työkaluja, esimerkkinä mahdollisuus tiedostojen jakoon, jolloin kollegat voivat yhteistyössä työstää dokumentteja . Useat tieteelliset organisaatiot ja konferenssit käyttävät ResearchGatea kohtaamispaikkana, joka mahdollistaa tutkimukseen liittyvien yksityiskohtien läpikäynnin, yhteistyön sekä vaivattoman, tutkijoiden välisen kommunikoinnin yli maarajojen. [lähde? ]
Sivustolla on myös oma listauksensa tieteen alan avoimista työpaikoista. Käyttäjä voi hakea työtarjouksia avainsanan, aseman, tutkimusalan sekä maan perusteella. Vuodesta  2009 tutkijoilla on myös mahdollisuus hakea julkaisutietoa omista artikkeleistaan  ja  näin selvittää mitä versioita artikkeleistaan he voivat laillisesti ladata sivuston muiden käyttäjien maksuttomasti luettavaksi.
ResearchBlog on ResearchGaten virallinen blogi joka julkaistiin marraskuussa 2009. Tieteellisen verkoston jäsenten on mahdollista ehdottaa omia tekstejään julkaistavaksi blogiin. Tekstien joukosta valitaan korkealuokkaisimmat ehdotukset. Kyseisistä kirjoituksista muodostuva blogi tarjoaa täten hyvämaineisen lähteen uutisista, tutkimuksista sekä innovaatioista kaikilta tieteen aloilta. Henkilökohtaiset mikroblogit tarjoavat puolestaan käyttäjille mahdollisuuden julkaista viestien ohella kuvia, tiedostoja, julkaisuja sekä linkkejä.
Yritys

ResearchGate ilmoitti 8. syyskuuta 2010 saamastaan lisärahoituksesta. Rahoituksen lähteenä on muun muassa Piilaaksossa, Yhdysvalloissa vaikuttava Benchmark Capital, joka on aiemmin investoinut tunnettuihin verkkopalveluihin Twitter ja eBay. Toinen tunnettu yritykseen sijoittanut on myös Accel Partnersin Piilaakson toimisto joka lukeutuu yhteisöpalvelu Facebookin sijoittajiin.
Aiheesta muualla

ResearchGate
ResearchBlog (Arkistoitu – Internet Archive)
RWTH Aachen

| RWTH Aachen> Rheinisch-Westfälische Technische Hochschule Aachen |
| --- | --- |
  

Motto:  Zukunft denken
Perustettu:  1870
Rahoitus:  948 milj. € (2017)
Rehtori:  Ulrich Rüdiger
Kansleri:  Manfred Nettekoven
Henkilökunta:  9496 (2017)
Opiskelijoita:  45256 (2018/2019)(WS 2018/19)
Sijainti:  Aachen, Nordrhein-Westfalen  Saksa (50°46′40″N, 6°04′41″E)
Sivusto:  http://www.rwth-aachen.de/
Päärakennus
Rehtori Ernst M. Schmachtenberg
RWTH Aachen (saks. Rheinisch-Westfälische Technische Hochschule Aachen, suomeksi Aachenin reiniläis-westfalenilainen teknillinen korkeakoulu), on teknillinen yliopisto Aachenissa, Saksassa. RWTH Aachen on opiskelijamäärältään Saksan suurin teknillinen yliopisto; syyslukukaudella 2018/2019 opiskelijoita oli noin 45000. Vuonna 2017 RWTH Aachenin vuosibudjetti oli 948 miljoonaa euroa. Se on osa Saksan liittovaltion huippuyliopistoille suunnattua Exzellenzinitiative-hanketta. RWTH Aachenissa on opiskellut tai työskennellyt lukuisia Nobel-voittajia, joista ensimmäisenä Philipp Lenard (fysiikka, 1905) ja uusimpana Thomas Südhof (fysiologia tai lääketiede, 2013), sekä muita merkittäviä tutkijoita, kuten Theodore von Kármán.
Historia

RWTH Aachen perustettiin vuonna 1870 nimellä Königlich Rheinish-Westphälische Polytechnische Schule zu Aachen, mutta nimi vaihdettiin jo vuonna 1880 muotoon Technische Hochschule. Vuonna 1899 RWTH Aachen sai ensimmäisten preussilaisten teknillisten korkeakoulujen joukossa promovointioikeuden, toisin sanoen luvan myöntää tekniikan alan tohtorintutkintoja (Dr.-Ing.). Sana Königlich (suom. kuninkaallinen) poistettiin nimestä Saksan keisarikunnan luhistuttua ensimmäisessä maailmansodassa. 1970-luvulla valtaosa saksalaisista teknillisistä korkeakouluista vaihtoi nimensä teknillisiksi yliopistoiksi, mutta RWTH Aachen piti nimensä teknillisenä korkeakouluna.
Organisaatio

RWTH Aachen koostuu yhdeksästä tiedekunnasta:
Matematiikka, informatiikka ja luonnotieteet
Arkkitehtuuri
Rakennustekniikka
Konetekniikka
Georesurssit ja materiaalitekniikka
Sähkö- ja tietotekniikka
Filosofia
Taloustieteet
ei käytössä, aiemmin vuonna 1989 poistunut pedagoginen tiedekunta
Lääketiede
Sijainti

RWTH Aachen on levittäytynyt lukuisiin eri rakennuksiin keskustan länsipuolelle ja on näkyvä osa Aachenia. Yksi rakennuksista on lääketieteellisen tiedekunnan futuristinen päärakennus Klinikum, joka on Manner-Euroopan suurin yhtenäinen sairaalarakennus[lähde? ] ja toimii Aachenin pääsairaalana.
Aiheesta muualla

Wikimedia Commonsissa on kuvia tai muita tiedostoja aiheesta .
Risto Linturi

Risto Linturi (s. 2. tammikuuta 1957) on suomalainen tietotekniikka-alan yrittäjä, joka tuli tunnetuksi 1980-luvulla henkilökohtaisten tietokoneiden käytön kouluttajana ja etenkin 1985 julkaistun kirjan MS-DOS PC-DOS käyttäjän opas toisena kirjoittajana.
LInturi syntyi kanslianeuvos Erkki Linturin ja sosionomi Hilkka-Liisa Vuorelan perheeseen.   Hän on koulutukseltaan diplomi-insinööri, valmistunut Teknillisestä korkeakoulusta vuonna 1981. Valmistumisensa jälkeen Linturi työskenteli ensin Tietotehdas Oy:ssä ja Philipsin Suomen tytäryhtiössä, ennen tietotekniikkakoulutukseen keskittyneen R. Linturi Oy:n perustamista vuonna 1983. Se myytiin vuonna 1995 ICL:lle ja nimi vaihdettiin seuraavana vuonna Tieturi Oy:ksi. 1990-luvulla ja sen jälkeen Linturi on osallistunut tietotekniikkayritysten kehittämiseen, hallintoon ja niiden henkilökunnan kouluttamiseen muun muassa Helsingin Puhelimen (nyk. Elisa Oyj) teknologiajohtajana ja päätutkijana sekä oman Tietovalta Oy:nsä kautta.
Linturi toimii vuonna 2002 perustetussa tietotekniikkakoulutukseen keskittyvässä Soveltossa johtajana sekä hallituksen puheenjohtajana.
Roger (radioliikenne)

Roger on radioliikenteessä käytetty lyhenne, jota käytetään ilmaisemaan, että viesti on vastaanotettu ja ymmärretty. On tärkeää huomata, ettei "roger" kuitenkaan tarkoita, että vastaanottaja toimisi saadun viestin mukaisesti. Jos haluaa osoittaa toimivansa viestin mukaisesti, käytetään muotoa "roger, wilco". Ennen puheliikenteen kehittymistä kirjainta "R" (.-.) käytettiin sähkötysliikennöinnissä ilmaisemaan sitä, että sanoma oli ymmärretty tai lyhyenä tapana ilmaista sana "kyllä". Noin vuonna 1938 sotilasliikenteessä otettiin käyttöön "R"-kirjainta ("received", "vastaanotettu") vastaavaksi foneettiseksi sanaksi "Roger" (sen korvasi myöhemmin "Romeo").
Päiväntasaajan Guinean jalkapallomaajoukkue

Päiväntasaajan Guinean jalkapallomaajoukkue  edustaa Päiväntasaajan Guineaa kansainvälisissä jalkapallo-otteluissa. Maa ei ole koskaan pelannut MM-kisoissa. Vuonna 2012 Päiväntasaajan Guinea isännöi Afrikan mestaruuskilpailuita yhdessä Gabonin kanssa  ja näin esiintyi turnauksessa ensi kertaa. Joukkueen päävalmentajana toimii brasilialainen Gîlson Paulo. Kisojen aikana Päiväntasaajan Guinea eteni puolivälieriin tultuaan omassa lohkossa toiseksi. Joukkueen tähän mennessä paras saavutus on neljäs sija Afrikan mestaruuskisoissa 2015.
Maajoukkue on ollut korkeimmillaan FIFA:n rankingissa sijalla 49, helmikuussa 2015.
Menestys arvokilpailuissa > Maailmanmestaruuskilpailut

1930–1998 – Ei osallistunut
2002 - Ei selvinnyt karsinnoista
2006 - Ei selvinnyt karsinnoista
Menestys arvokilpailuissa > Afrikan-mestaruuskilpailut

1957–1986 - Ei osallistunut
1988 - Luovutti
1990 - Ei selvinnyt karsinnoista
1992 - Ei osallistunut
1994 - Ei osallistunut
1996 - Luovutti
1998 - Ei osallistunut
2000 - Ei osallistunut
2002–2008 - Ei selvinnyt karsinnoista
2012 - Puolivälierät
Kuuluisia pelaajia

Rodolfo Bodipo
Juvenal Edjogo
Juan Epitié
Juan Cuyami
Chupe
Javier Balboa
Pedro Obiang
Roger Aa Djupvik

| Roger Aa Djupvik |
| --- | --- |

Henkilötiedot
Syntynyt: 23. maaliskuuta 1981 (ikä 43) Gloppen, Norja
Uran tiedot
Seura:  Lillehammer Skiklub
Laji:  maastohiihto 
Maailmancup
Kaudet:  2002–
Voitot:  0
Palkintokorokkeella:  0
 Tietolaatikko päivitetty 1. joulukuuta 2014 
Roger Aa Djupvik (s. 23. maaliskuuta 1981 Gloppen) on norjalainen maastohiihtäjä.
Maastohiihdon maailmancupissa Djupvik kilpaili ensimmäisen kerran Oslossa maaliskuussa vuonna 2002.. Hänen paras sijoitus maailmancupissa on joulukuulta 2006, kun hän oli Cogne/Val d'Aostan kisassa 7:s 15 km:n vapaalla hiihtotavalla. Norjan viestijoukkueessa Djupvik on parhaimmillaan voittanut osakilpailun. Oslon maailmancup-kisan jälkeen Djupvik oli seuraavan kerran kymmenen parhaan joukossa Kuusamossa marraskuussa 2009 15 km:n vapaalla.
Ranskan 9. merijalkaväkiprikaati

| 9>  merijalkaväkiprikaati |
| --- | --- |
Toiminnassa:  1999 -
Valtio:   Ranska
Puolustushaarat:  Maavoimat
Aselajit:  Panssari
Osa joukkoa:  CFT
Koko:  7 000 sotilasta
Tukikohta:  Poitiers
Motto:  Semper et Ubique
9. merijalkaväkiprikaati (ransk. 9e Brigade d'Infanterie de Marine, 9e BIMa) on Ranskan maavoimien yhtymä, joka ylläpitää Ranskan Saksan sodan sinisen divisioonan, joka kunnostautui vuonna 1870 Bazeilles'n taistelussa, ja 9. siirtomaa jalkaväkidivisioonan (ransk. 9e division d'infanterie coloniale (9e DIC) perinteitä.
Historia

Vapaan Ranskan joukkoihin kuulunut 9. siirtomaa jalkaväkidivisioona taisteli Italiassa Elballa kesäkuussa 1944 ja se nousi maihin Provencessa 15. elokuuta. Toisen maailmansodan päätyttyä divisioona oli Indokiinassa, jossa se sijoitettiin reserviin ilman lakkautusta joulukuussa 1947.
Divisioona aktivoitiin Bretagnessa heinäkuussa 1963, jolloin siitä muodostettiin 9. prikaati. Prikaatista muodostettiin 1. tammikuuta 1976 9. merijalkaväkidivisioona. Divisioonasta tehtiin Ranskan asevoimien uudelleen organisoinnissa 1. heinäkuuta 1999 9. merijalkaväen kevyt panssariprikaati, josta muodostettiin 1. tammikuuta 2013 9. merijalkaväkiprikaati.
Kokoonpano

Prikaatiin, joka on liitetty 1. divisioonaan, kuului vuonna 2016 viisi rykmenttiä (pataljoonaa):
9. esikunta- ja viestikomppania (ransk. 9e compagnie de commandement et de transmissions de marine (9e CCTMa)) Poitiers, jonka kalustona VAB
panssarimerijalkaväkirykmentti (ransk. régiment d’infanterie chars de marine (RICM)) Poitiers, jonka kalustona AMX 10 RC ja ERC 90 vaunut
2. merijalkaväkiprikaati (ransk. 2e régiment d’infanterie de marine (2e RIMa)) Champagne, jonka kalustona VBCIt
3. merijalkaväkiprikaati (ransk. 3e régiment d’infanterie de marine (3e RIMa)) Vannes, jonka kalustona VAB
11. merijalkaväkitykistörykmentti (ransk. 11e régiment d’artillerie de marine (11e RAMa)) Saint-Aubin-du-Cormier, jonka kalustona TRF1 ja CAESAR haupitsit sekä 120 mm RTF1 heittimet
6. pioneerirykmentti (ransk. 6e régiment du génie (6e RG) Angers
Aiheesta muualla

Kuvia tai muita tiedostoja aiheesta Ranskan 9. merijalkaväkiprikaati Wikimedia Commonsissa
Roger Allam

Roger Allam vuonna 2009.
Roger William Allam (s. 26. lokakuuta 1953 Lontoo, Englanti) on englantilainen näyttelijä. Hänet tunnetaan parhaiten mittavasta teatteriurastaan, mutta hän on esiintynyt myös monissa elokuvissa, televisiosarjoissa ja radiokuunnelmissa.
Allam on näytellyt komisario Javertia Royal Shakespeare Companyn legendaarisessa musikaalissa Les Misérables, Douglas Richardsonia palkitussa radion komediasarjassa Cabin Pressure (2004–2008) sekä rikoskomisario Fred Thursdaytä rikossarjassa Nuori Morse (2012–).
Hän on näytellyt myös Illyrio Mopatisia HBO:n sarjassa Game of Thrones (2011), Royaltonia Speed Racer -elokuvassa (2008) sekä Lewis Protheroa V niin kuin verikosto -elokuvassa (2005). Vuonna 2016 Allam näytteli Adrian Stonea BBC:n televisiosarjassa Kadonnut.
Hän on voittanut kaksi kertaa parhaan miesnäyttelijän Olivier-palkinnon. Hän ehdolla yhteensä neljä kertaa. Hän on voittanut myös kerran parhaan sivuosan esittäjän Olivier-palkinnon.
Allam on lukenut urallaan lukuisia äänikirjoja ja toiminut dokumenttien kertojaäänenä.
Hän on naimisissa näyttelijä-käsikirjoittaja Rebecca Sairen kanssa. Heillä on kaksi poikaa.
Avaruusturismi

Avaruusturismi on virkistystarkoituksessa tai vapaa-ajalla avaruuteen suuntautuvaa matkustamista. Avaruusmatka voidaan tehdä valtiollisesti omistetuilla tai yksityisillä avaruusaluksilla. Tyypillisesti matkailija maksaa itse matkansa.
Avaruusturistin määritelmä

Yleisimmin käytetyn määritelmän mukaan avaruusturisti on henkilö, joka maksaa matkan omista rahoistaan ja osallistuu avaruuslennolle, joka ylittää 100 kilometrin[lähde? ] korkeuden. Tämän määritelmän mukaan Dennis Tito oli ensimmäinen avaruusturisti.
Erään määritelmän mukaan avaruusturisti on henkilö, joka ei ole vakituisesti astronautin tai kosmonautin ammatissa, vaan syyt lennolla olemiseen ovat esimerkiksi poliittisia. Muun muassa opettaja Christa McAuliffen ja John Glennin poliittisen uran aikaista sukkulalentoa on toisinaan sanottu turistilennoiksi, mutta ne olivat enemmänkin koulutuksen promootiota ja Glennin kohdalla kyse oli myös NASAn kunnianosoituksesta ensimmäistä yhdysvaltalaista maan kiertänyttä ihmistä kohtaan. Niin ikään esimerkiksi Mir-avaruusasemalle kaupallisella sopimuksella lennätettyjä ihmisiä on sanottu turisteiksi. Mikäli kriteerinä käytetään omista rahoista maksamista, nämä lennot eivät ole avaruusturismia, koska lennon rahoittaneet tahot ovat esimerkiksi kaupallisia yrityksiä.
Avaruusjärjestöt käyttävät termiä "avaruuslennolle osallistuja" (engl. spaceflight participant), joka kattaa sekä turistit että muut ei-ammattimaiset henkilöt avaruuslennoilla (esimerkiksi Christa McAuliffe). Space Adventures, yhtiö joka hoiti ensimmäisten avaruusturistien matkajärjestelyt, käyttää puolestaan termiä "private explorer" ja esittää, että avaruusturisti ei ole oikea termi kuvaamaan matkojen luonnetta.
Etenkin media on kuitenkin ottanut käsitteen avaruusturisti yleiseen käyttöön ja myös ammattiastronautit käyttävät termiä kuvaamaan Space Adventuresin asiakkaita.
Avaruusturistin määritelmä > Avaruusaiheinen turismi

Yksi avaruusturismin osa-alue on avaruusaiheinen turismi, esimerkiksi avaruuskeskuksiin tehtävät tutustumismatkat, "vomit comet" -lennot painovoiman puutetta simuloivalla lentokoneella sekä "edge of space" -lennot korkealle ilmakehään lentävällä lentokoneella. Näille matkoille osallistujia ei kuitenkaan yleensä kutsuta avaruusturisteiksi.
Historia

Ensimmäiset haaveet "kuumatkailijoista" syntyivät 1800-luvun lopulla Jules Vernen Maasta Kuuhun -romaanin ja Konstantin Tsiolkovskin tieteellisten julkaisujen kautta. 1950-luvulla science fiction -kirjallisuuden parissa avaruusmatkat olivat varsin suosittuja tarinoita.
Jo kolme vuotta ennen ensimmäisen satelliitin laukaisua eli vuonna 1954 brittiläinen matkatoimisto Thomas Cook perusti Kuurekisterin, jonne kaupallisista kuumatkoista kiinnostuneet saivat ilmoittautua. Yhtiö lupasi toimittaa jonotuslistalle rekisteröidyille matkaliput mahdollisimman varhaisena päivämääränä. Ensimmäinen avaruuslentäjä Juri Gagarin vieraili Suomessa heinäkuussa 1961. Hän kertoi yleisölle avaruuden valloittamisesta ja tulevaisuuden avaruusmatkailusta Helsingin Messuhallissa. Gagarin lupasi, että: "Silloin, kun aloitetaan turistimatkat avaruuteen, tehdään kaikki, jotta myös suomalaisia olisi näillä avaruusmatkoilla mukana."
Dennis Titosta tuli 28. huhtikuuta 2001 maailman ensimmäinen avaruusturisti. Hän matkusti Kansainväliselle avaruusasemalle Sojuz TM-32 -lennon mukana Baikonurista Kazakstanista ja palasi takaisin 6. toukokuuta kello 9.41 Moskovan aikaa Sojuz TM-31 -kapselissa. Tito maksoi avaruuslennostaan 20 miljoonaa Yhdysvaltain dollaria. Yhdysvaltojen avaruusviranomaiset vastustivat matkaa ja NASAn johtaja Daniel Goldin kritisoi asiaa kitkerästi maan kongressille, mikä aiheutti sanasotaa Titon ja NASAn välillä tiedotusvälineissä.
Kesällä 2010 Boeing mainosti uutta NASA-projektiaan kuvaillen sen kehittyvän avaruusturistien kulkuvälineeksi kaupalliselle avaruusasemalle 2020-luvun alussa. . Projekti on kuitenkin vasta esisuunnitteluvaiheessa. Vastaavia lupauksia esiintyi Apollo-ohjelman lopulla 1960-luvun lopussa.
Avaruusturisteja

Jokainen avaruusturisti on matkannut Kansainväliselle avaruusasemalle Sojuz-avaruusaluksella.
Dennis Tito on yhdysvaltalainen monimiljonääri ja ensimmäinen avaruusturisti
Mark Shuttleworth, eteläafrikkalainen liikemies, ensimmäinen afrikkalainen avaruusturisti
Gregory Olsen, yhdysvaltalainen liikemies ja professori, kolmas avaruusturisti
Anousheh Ansari, yhdysvaltalainen sähköinsinööri, ensimmäinen naispuolinen avaruusturisti
Charles Simonyi, yhdysvaltalainen Microsoftin ohjelmistosuunnittelija
Richard Garriott, yhdysvaltalainen pelisuunnittelija
Guy Laliberté, kanadalainen Cirque du Soleilin perustaja
Aiheesta muualla

Kuvia tai muita tiedostoja aiheesta Avaruusturismi Wikimedia Commonsissa
Derek Webber: Space tourism: Its history, future and importance (kuvaileva abstrakti) Acta Astronautica, 92 (2):138-143; published in special issue of Acta Astronautica, based on 2nd IAA Symposium on Private Human Access to Space. Edited by Christophe Bonnal, Tanja Masson-Zwaan.  Dec. 2013. International Academy of Astronautics via Elsevier Ltd. Viitattu 22.1.2021. (englanniksi)
Lentokentälle lupa avaruusturismiin
Avaruushotelli Galactic Suite aikoo avata 2012
Vuonna 2010 Space Adventures alkoi markkinoida Armadillo Aerospacen tulevia avaruuslentoja
TakeMeToSpace.com-yritys alkoi v. 2010 lopulla myydä turistilentoja (Arkistoitu – Internet Archive)
Dennis Tito, joka usein mainitaan ensimmäisenä avaruusturistina.
Mark Shuttleworth, järjestyksessään toinen avaruusturisti Kansainvälisellä avaruusasemalla 27. huhtikuuta 2002.
Sojuz TMA-14 -lennon lähtö maaliskuussa 2009. Mukana lennolla oli Microsoft-miljonääri Charles Simonyi.
Rob Babcock

Rob Babcock (1953 – 15. toukokuuta 2019) oli yhdysvaltalainen entinen seurajohtaja.
Babcock toimi Toronto Raptorsin toimitusjohtajana vuosina 2004–2006, ennen kuin sai potkut tammikuussa 2006. Syyskuussa 2006 hän liittyi Minnesota Timberwolvesin organisaatioon.
Punapäälepinkäinen

| Punapäälepinkäinen |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Lepinkäiset Laniidae
Suku::  Lepinkäiset Lanius
Laji::  senator
Kaksiosainen nimi
 Lanius senator  Linnaeus, 1758 

Katso myös
   Punapäälepinkäinen Wikispeciesissä   Punapäälepinkäinen Commonsissa 
Infobox OKNimi-testi OKIUCN-testi OK: 
Punapäälepinkäisen munia.
Punapäälepinkäinen (Lanius senator) on lepinkäisten sukuun kuuluva varpuslintu. Lajin pesimäalue alkaa Keski-Euroopasta ja jatkuu Välimeren rannikoiden maihin ja Lähi-itään. Pohjoismaissa se on harvinainen harhailija.
Koko ja ulkonäkö

Koiraan tunnistaa hyvin punaruskeasta päälaesta ja niskasta. Tumma kasvonaamari ulottuu otsaan saakka. Selkäpuoli on musta lukuun ottamatta valkeita hartialaikkuja. Yläperä on valkoinen ja nokka tukeva. Linnun pituus on 18–20 cm ja paino 35–45 g.
Elinympäristö

Punapäälepinkäinen viihtyy kuivahkoilla, avoimilla ja pensaikkoisilla alueilla, esimerkiksi hedelmätarhoissa. Elintavoiltaan laji on piilotteleva ja pitäytyy elinpiirissään lehvästön suojassa. Lajilla on silmukkamuutto, toisin sanoen kevätmuutto ja syysmuutto kulkevat eri reittejä.
Lisääntyminen

Naaras hautoo 5–6 munaa parin viikon verran. Poikaset varttuvat lentokykyisiksi seuraavan kolmen viikon kuluessa.
Punapäälepinkäinen varoittelee karkeasti ”dsä-dsä” tai laulaa sointuvaa säettään toistellen 2–3 kertaa. Se osaa myös matkia muita laulajia.
Ravinto

Punapäälepinkäinen on muiden lepinkäisten tapaan pensaikkomaiden lintu, joka saalistaa isoja hyönteisiä ja muita pikkueläimiä.
Roger Andersson

| Roger Andersson> Henkilötiedot |
| --- | --- |
Koko nimi:  Sven Roger Andersson
Syntynyt: 20. syyskuuta 1958 Hägersten, Tukholman lääni
Kuollut: 20. lokakuuta 2002 (44 vuotta)
Kansalaisuus:  Ruotsi
Nyrkkeilijä
Painoluokka:  raskassarja
| Mitalit> Maa:   Ruotsi.Miesten nyrkkeily.EM-kilpailut  | Mitalit> Maa:   Ruotsi.Miesten nyrkkeily.EM-kilpailut  | Mitalit> Maa:   Ruotsi.Miesten nyrkkeily.EM-kilpailut  | Maa:   Ruotsi> Miesten nyrkkeily. |
| --- | --- | --- | --- |
|  Pronssia | Köln 1979 | 91 kg |  |
Sven Roger Andersson (s. 20. syyskuuta 1958 Hägersten, Tukholman lääni - 20. lokakuuta 2002) on entinen ruotsilainen amatöörinyrkkeilijä, jonka nyrkkeilyura ajoittui 1970- ja 80-luvuille. Hän saavutti urallaan EM-pronssia.
Roger Andersson aloitti uransa syksyllä 1975 17 vuoden iässä. Hän voitti saman vuoden lopulla raskaansarjan nuorten Ruotsin mestaruuden. Ensimmäisen miesten mestaruutensa hän voitti kaudella 1978. Kaikkiaan mestaruuksia tuli kuusi vuoteen 1983 mennessä. Hänen uransa aikana kuuluisimpia kansallisia raskaansarjan otteluita olivat ottelut Anders "Lillen" Eklundia vastaan kausilla 1979-80, jolloin katsastettiin ruotsalaisedustajaa raskaaseen sarjaan Moskovan olympialaisiin. Kolmen karsintaottelun perusteella valituksi tuli "Lillen" Eklund.
Andersson osallistui useisiin kansainvälisiin turnauksiin. Paras saavutus oli Kölnin vuoden 1979 EM-kisojen pronssi, jonka hän saavutti voitolla Länsi-Saksan Rainer Hartmannista. Välieräottelussa tuli tappio Itä-Saksan Werner Kohnertille. Seuraavissa, vuoden 1981 EM-kisoissa Tampereella Andersson koki ensimmäisessä ottelussa pistetappion Itä-Saksan Jürgen Fanghänelille, josta tuli lopulta hopeamitalisti. Seuraavana vuonna hän oli mukana vuoden 1982 MM-kisoissa Münchenissä, jossa hän koki niukan 2-3 pistetappion Dominikaanisen tasavallan Virgilio Friasille. Samana vuonna hän voitti raskaansarjan Pohjoismaiden mestaruuden. Maaotteluita hän otteli kaikkiaan kuusi, joissa hän saavutti kaksi voittoa. Suomalaisia vastaan hän otteli kaksi kertaa vastustajan ollessa Risto Grönroos.
Maaliskussa 1983 voittamansa 6. Ruotsin mestaruuden jälkeen Roger Andersson lopetti nyrkkeilyuransa 24-vuotiaana. Hän opiskeli kirjanpitäjäksi, ja ennenaikaisen kuolemansa aikaan työskenteli "headhunterina". Roger Andersson kuoli 44-vuotiaana aivoverenvuotoon.